**Eelduspädevused kunstiteraapiate magistriõppesse astumiseks**

NB! 2020/21 vastuvõtt toimub kahele spetsialiseerumissuunale: visuaalkunstiteraapia (eelistatud on kandidaadid, kes soovivad peale lõpetamist töötada kunstiterapeudina haridussektoris) ja tantsu- ja liikumisteraapia. Suundade avamine sõltub üliõpilaskandidaatide arvust.

*Kui kandidaadil on bakalaureusekraad kunstiteraapiate eriala vastaval spetsialiseerumissuunal, tuleb sooritada vastuvõtueksam.*

*Kui kandidaadil on muu eriala bakalaureusekraad* (*soovitavalt tervisevaldkonnas, psühholoogias, sotsiaalpedagoogikas, eripedagoogikas, noorsootöös või loomingulisel erialal ning inimestega töötamise kogemus),* tuleb lisaks kutsesobivuseksami sooritamisele esitada SAIS-is ka eelduspädevuste omandamist tõendav dokumentatsioon. Tasandusainete (sooritamata eeldusainete) maht ei tohi ületada 16 EAP.

Visuaalkunstiteraapia spetsialiseerumissuunale on erandkorras on võimalik kandideerida ka neil huvilistel, kellel on visuaalkunstiteraapia algkursus läbimata, kuid on lugenud erialakirjandust, osalenud erinevatel TLÜ poolt korraldatud visuaalkunstiteraapia lühikursus(t)el ning omavad nõustamistöö kogemust.

Tantsu- ja liikumisteraapia spetsialiseerumissuunale on kohustuslikuks eelduseks tantsu- ja liikumisteraapia algkursuse läbimine TLÜ täiendkoolitusena (14 EAP).

Eelduspädevuste arvestamise avalduses näidata, milliste ainete/koolituste raames need on omandatud (vt LISA dokumendi lõpus).

**TLÜ täienduskoolitus spetsialiseerumissuunal (**visuaalkunstiteraapia või tantsu- ja liikumisteraapia algkursus), 14 EAP (info ja registreerimine: <https://www.tlu.ee/treener>).

Täienduskoolitustena toimuvate eelduspädevuste kursuste info - kadri.herde@tlu.ee

**Tervise ja heaolu eelduspädevused/-ained\*:**

Anatoomia ja füsioloogia – soovitav vähemalt 2 EAP, TLÜ täiendkoolituse aine LTC0240/1 Ülevaade inimese anatoomiast ja füsioloogiast. Võtta Avatud Akadeemia kaudu.

Psühhopatoloogia alused – soovitav 3 EAP,TLÜ täiendkoolituse aine KUC0026/10 Psühhopatoloogia alused. Võtta Avatud Akadeemia kaudu.

**Psühholoogia eelduspädevused/-ained\*:**

Üld- ja sotsiaalpsühholoogia – soovitav 6 EAP, TLÜ aine PSP6066.LT. Võtta Avatud Akadeemia kaudu.

Arengupsühholoogia või -teooriad – soovitav 5 EAP, TLÜ aine PSP6010.LT. Võtta Avatud Akadeemia kaudu.

Isiksusepsühholoogia või -teooriad – soovitav 5 EAP TLÜ aine PSP6011.LT. Võtta Avatud Akadeemia kaudu.

**Psühhoteraapia pädevused/eeldusained\*:**

Ülevaade psühhoteraapiatest (eeskätt psühhoanalüütiline psühhoteraapia kui traditsiooniline lähenemine kunstide psühhoteraapis ning kognitiiv-käitumuslik teraapia kui Eestis kõige enam rakendatav psühhoteraapia). Soovitav TLÜ täienduskoolituse aine LTC0124/4 Ülevaade psühhoteraapiatest. Võtta Avatud aAkadeemia kaudu.

\* Aine minimaalne arvestatav maht on 3 EAP.

**Visuaalkunstiteraapia spetsialiseerumissuund**

1. Kunsti pädevus

Tunnistus kunstialase ettevalmistuse kohta.

Kunstialase pädevuse hindamine ning otsus tasandusainete vajalikkuse ja mahu osas tehakse magistriõppesse vastuvõtu kutsesobivuskatse raames varasema kunstialase ettevalmistuse, sisseastumise loomingulise katse ja portfoolio põhjal.

Kunstialase ettevalmistuse täiendamiseks tuleb võtta magistriõppega paralleelselt I kursusel Avatud Akadeemia kaudu tasandusained 8 EAP:

Kujundilugu I, 4 EAP. Professor Sirje Runge

Kujundilugu II, 4 EAP. Professor Sirje Runge

1. Visuaalkunstiteraapia pädevused

Sisseastumise eelduseks on visuaalkunstiteraapia algkursuse läbimine (minimaalselt üheaastane kursus mahuga 14 EAP), mis hõlmab järgmisi aineid või teemasid, mis on fikseeritud akadeemilisel õiendil või ainekaartides:

Visuaalkunstiteraapia ajalugu ja teooriad

Visuaalkunstiteraapia meetodid, tehnikad ja sihtrühmad

Omakogemuse rühm

**Tantsu- ja liikumisteraapia spetsialiseerumissuund**

1. Tantsu ja liikumise pädevus

**Tunnistus tantsu- ja/või liikumisalase ettevalmistuse kohta.** Soovituslik on kogemus kahes tantsu- või liikumisstiilis (~200 tundi).

Tantsu- ja liikumisalase pädevuse hindamine ning otsus tasandusainete vajalikkuse ja mahu osas tehakse varasema tantsu- ja liikumisalase ettevalmistuse, loomingulise katse ja portfoolio põhjal.

1. Tantsu- ja liikumisteraapia pädevused:

Sisseastumise eelduseks on tantsu- ja liikumisteraapia algkursuse läbimine (minimaalselt üheaastane kursus mahuga 14 EAP), mis hõlmab järgmisi aineid või teemasid, mis on fikseeritud akadeemilisel õiendil või ainekaartides:

Tantsu- ja liikumisteraapia ajalugu ja teooriad

Tantsu- ja liikumisteraapia meetodid ja tehnikad, sihtrühmad

Omakogemuse rühm

**Tasandusmooduli määramine**

*Sisseastujatele, kes ei ole lõpetanud kunstiteraapiate bakalaureuseõpet*

Eeldusainete kaudu omandatakse baaspädevused kunstiteraapiate magistriõppekaval õppimiseks. Kunstiteraapiate sisseastumiskatsetele pääsemiseks võib puuduvate eeldusainete maht olla kuni 16 EAP, selles mahus võib üliõpilaskandidaadile määrata tasandusmooduli puuduvate pädevuste omandamiseks Avatud Akadeemia tasulises õppes. Üliõpilaskandidaat võetakse kunstiteraapiate magistriõppesse tingimusel, et ta sooritab tasandusmooduli ained magistriõppe esimese aasta jooksul. Sisseastumiskatsete raames sõlmitakse vastav leping.

Magistriõppesse ei immatrikuleerita üliõpilaskandidaate, kellele vastuvõtukomisjon määrab tasandusmooduli üle 16 EAP.

EELDUPÄDEVUSTE ARVESTAMISE VORM (vt sisseastumise kodulehel) koos vastavate sooritust tõendavate tunnistustega tuleb esitada dokumentide vastuvõtu ajal SAIS-is või vastuvõtulauda Tallinna Ülikoolis (Narva mnt 25).

Kunstiteraapiate vastuvõtuga seotud informatsioon: karin.esop@tlu.ee

Õppekava kuraator: dotsent Eda Heinla, edah@tlu.ee

**EELDUSPÄDEVUSTE ARVESTAMISE VORM**

**Vorm esitada elektrooniliselt, vormile lisada tunnistuste koopiad skaneeritult. Vormi täitmisel lähtuda oma spetsialiseerumissuunast.**

Nimi ja perekonnanimi

Isikukood

Kontakt (e-post, telefon)

Kuupäev

**1. Üldised eelduspädevused kunstiteraapiate magistriõppesse sisseastumisel**

|  |  |  |  |  |
| --- | --- | --- | --- | --- |
| **Eelduspädevused** | **Aine(te) nimetus(ed) ja maht originaaldokumendil** | **Sooritamise aeg** | **Tunnistuse nimetus, väljaandja**  | **Märkused**  |
| ***Tervis ja heaolu:*** |  |  |  |  |
| Anatoomia ja füsioloogia |  |  |  |  |
| Psühhopatoloogia alused |  |  |  |  |
| ***Psühholoogia:*** |  |  |  |  |
| Üld- ja sotsiaalpsühholoogia |  |  |  |  |
| Arengupsühholoogia või -teooriad |  |  |  |  |
| Isiksusepsühholoogia või -teooriad |  |  |  |  |
| ***Psühhoteraapia:*** |  |  |  |  |
| Ülevaade psühhoteraapiatest (soovitav psühhoanalüütiline psühhoteraapia ja kognitiiv-käitumuslik psühhoteraapia) |  |  |  |  |
| ***Loominguline ettevalmistus*** *(vastavalt spetsialiseerumissuunale kunstis või tantsus ja liikumises)****:*** |  |  |  |  |

**2. Kunstiteraapiate ja tantsu-liikumisteraapia spetsialiseerumissuundade eelduspädevused (täita tabel AINULT OMA SPETSIALISEERUMISSUUNA kohta)**

|  |  |  |  |  |
| --- | --- | --- | --- | --- |
| **Visuaalkunstiteraapia eelduspädevused**  | **Aine(te) nimetus(ed) ja maht originaaldokumendil** | **Sooritamise aeg** | **Tunnistuse nimetus, väljaandja**  | **Märkused**  |
| Visuaalkunstiteraapia ajalugu ja teooriad  |  |  |  |  |
| Visuaalkunstiteraapia meetodid, tehnikad ja sihtrühmad |  |  |  |  |
| Omakogemuse rühm |  |  |  |  |

|  |  |  |  |  |
| --- | --- | --- | --- | --- |
| **Tantsu- ja liikumisteraapia eelduspädevused**  | **Aine(te) nimetus(ed) ja maht originaaldokumendil** | **Sooritamise aeg** | **Tunnistuse nimetus, väljaandja**  | **Märkused**  |
| Tantsu- ja liikumisteraapia meetodid ja tehnikad, sihtrühmad |  |  |  |  |
| Tantsu- ja liikumisteraapia protsess ja hindamine, liikumise vaatlus ja analüüs |  |  |  |  |
| Omakogemuse rühm |  |  |  |  |